คือผมไปมีเพศสัมพันธ์กับน้องคนนึงมาตอนแรกในจังหวะสอดใส่อาจจะไม่ได้สวมถุงยางเนื่องจากผมเมาแต่พอผมมีสติได้ซักครู่ก็ถอดออกมาแล้วใส่ถุงยางแล้วค่อยมีความสัมพันธ์กัน เมื่อผมมีสติตื่นมาตอนเช้าผมก็เริ่มกังวล เลยเข้าห้องน้ำเพื่อตรวจเชคที่อวัยวะตรวจสอบดูไม่มีแผลถลอกเพราะผมลองทำความสะอาดด้วยสบู่แล้วราดน้ำและเชคดูแล้วไม่มีแผล อยากทราบว่ากรณีแบบนี้มีความเสี่ยงแค่ไหนครับแล้วคิดเป็นกี่เปอร์เซนต์ครับ รบกวนด้วยนะครับผมกังวลมาก
สวัสดีค่ะ เสี่ยงในที่นี้น่าจะหมายถึงโรค hiv ใช่ไหมคะโรค hiv คือการติดเชื้อไวรัส hiv ในร่างกาย ทำให้ระบบภูมิคุ้มกันบกพร่องจนทำให้เกิดภาวะเอดส์ และติดเชื้อฉวยโอกาสจนอาจเสียชีิวิตในที่สุดการติดต่อของเชื้อ hiv-การรับเลือด-การใช้เข็มฉีดยาร่วมกัน-การมีเพศสัมพันธ์ทางช่องคลอด/ทวารหนัก/การใช้ปาก-จากมารดาสู่บุตรในระหว่างตั้งครรภ์หรือให้นมบุตร-สารคัดหลั่งของผู้ติดเชื้อเช่นเลือด มาโดนที่แผล หรือเข้าไปในเยื่อบุตาหรือปากหรือเยื่อบุอวัยวะเพศกรณีมีเพศสัมพันธ์ทางช่องคลอดไม่ป้องกันกับผู้ที่มีเชื้อ hiv ในระยะที่ยังไม่มีอาการ โอกาสติดต่ออยู่ที่ประมาณ 0.07% (1:1428) คือใน 1428 คนจะเป็น 1 คน อย่างไรก็ตามตัวเลขอาจคลาดเคลื่อนจากนี้ขึ้นกับปัจจัยอื่นๆเช่นปริมาณไวรัสขณะนั้น หรือมีการฉีกขาดของเยื่อบุอวัยวะเพศมากน้อยหรือไม่หลีกเลี่ยงการติดต่อและสัมผัสกับผู้ป่วยที่มีเชื้อ hiv ดังช่องทางที่กล่าวไป หากครั้งหน้าจะมีเพศสัมพันธ์ควรใส่ถุงยางอนามัยสามารถพบแพทย์ใกล้บ้านเพื่อประเมินความเสี่ยงอีกครั้ง หากเสี่ยงมาภายใน 72 ชั่วโมง อาจมีข้อบ่งชี้ในการรับประทานยาต้านไวรัส และเจาะเลือดติดตามอาการ